**Ivana Martinić, prof. matematike i fizike**

diplomirala je 2012. godine na Prirodoslovno matematičkom fakultetu Sveučilišta u Zagrebu, nastavnički smjer matematike i fizike. Od 2013. godine zaposlena je u V. gimnaziji u Zagrebu kao profesorica matematike gdje različitim aktivnostima doprinosi popularizaciji matematike. U razdoblju od 2013. do 2015. godine sudjelovala je u projektu *Afirmativna nastava i inovativno učenje i poučavanje u sklopu Hrvatskog kvalifikacijskog okvira - IPAQ Peta* u izradi kurikuluma iz Nacrtne geometrije, a na istu je temu održala nekoliko radionica za učenike i nastavnike. Od 2015. do 2017. sudjeluje na projektu *NECST- New energy culture, sustainability and territories*. Vodi fakultativnu nastavu iz Nacrtne geometrije i dodatnu nastavu iz matematike te organizira ljetne škole u V. gimnaziji.